Document ID: 32008D0547

DEĊIŻJONI TAL-KUMMISSJONI
ta’ l-20 ta’ Ġunju 2008
li temenda l-Appendiċi ta’ l-Anness VI ta’ l-Att ta’ Adeżjoni tal-Bulgarija u r-Rumanija f’dak li għandu x’jaqsam ma’ stabbilimenti ta’ pproċessar tal-ħalib fil-Bulgarija
(notifikata taħt id-dokument numru C(2008) 2775)
(Test b’relevanza għaż-ŻEE)
(2008/547/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta’ Adeżjoni tal-Bulgarija u r-Rumanija, u b’mod partikolari l-ewwel sottoparagrafu tal-paragrafu (f) tat-Taqsima B tal-Kapitolu 4 ta’ l-Anness VI tiegħu,
Billi:
(1)
Il-Bulgarija ngħatat perjodi ta’ tranżizzjoni bl-Att ta’ Adeżjoni tal-Bulgarija u r-Rumanija biex ċerti stabbilimenti ta’ pproċessar tal-ħalib jikkonformaw mar-rekwiżiti tar-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi regoli speċifiċi ta’ iġjene għall-ikel li ġej mill-annimali (1).
(2)
L-Appendiċi ta’ l-Anness VI ta’ l-Att ta’ Adeżjoni ġie emendat mid-Deċiżjonijiet tal-Kummissjoni 2007/26/KE (2), 2007/689/KE (3), 2008/209/KE (4) u 2008/331/KE (5).
(3)
Il-Bulgarija pprovdiet garanziji li stabbiliment wieħed ta’ pproċessar tal-ħalib lesta l-proċess ta’ aġġornament tiegħu u issa huwa kompletament konformi mal-leġiżlazzjoni Komunitarja. Dan l-istabbiliment għandu l-permess li jirċievi u jipproċessa ħalib nej mhux konformi. Dan l-istabbiliment għalhekk għandu jiżdied mal-lista tal-Kapitolu I ta’ l-Appendiċi ta’ l-Anness VI.
(4)
L-Appendiċi ta’ l-Anness VI ta’ l-Att ta’ Adeżjoni tal-Bulgarija u r-Rumanija għandu għalhekk jiġi emendat skond dan.
(5)
Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Fil-Kapitolu I ta’ l-Appendiċi ta’ l-Anness VI ta’ l-Att ta’ Adeżjoni tal-Bulgarija u r-Rumanija, jiżdied il-punt li ġej:
“1.
BG 1312002 ‘Milk Grup’ EOOD s. Yunacite”.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 20 ta’ Ġunju 2008.

Labels: 17
7
0
18
15